প্লাঙ্কেট শীল্ড

প্লাঙ্কেট শীল্ড (ইংরেজি: Plunket Shield) নিউজিল্যান্ডের ঘরোয়া প্রথম-শ্রেণীর ক্রিকেট চ্যাম্পিয়নশীপবিশেষ। এ প্রতিযোগিতাটি ১৯০৬-০৭ মৌসুম থেকে অনুষ্ঠিত হয়ে আসছে। বিভিন্ন সময়ে নাম পরিবর্তন হলেও বর্তমানে এটি প্লাঙ্কেট শীল্ড নামে পরিচিত যা ২০০৯-১০ মৌসুম থেকে শুরুরদিকের নামে নিয়ে যায়। ১৯০৬ সালে এ প্রতিযোগিতার সূত্রপাত ঘটে। নিউজিল্যান্ডের তৎকালীন গভর্নর-জেনারেল উইলিয়াম প্লাঙ্কেট, ৫ম ব্যারন প্লাঙ্কেট শীল্ড দান করেন। শুরুর দিকের বছরগুলোয় এ প্রতিযোগিতায় সেরা দল নির্বাচনের জন্য খেলা আয়োজনের ব্যবস্থা করা হয়। অকল্যান্ড, ওয়েলিংটন, ক্যান্টারবারি, ওতাগো ও হকস বে - এ পাঁচটি প্রাদেশিক ক্রিকেট সংস্থা অংশগ্রহণ করতো। তন্মধ্যে হকস বে কেবলমাত্র দুইবার অংশ নেয়। প্রতিযোগিতার প্রথম শিরোপাধারী দল ছিল ক্যান্টারবারি। ১৯২১-২২ মৌসুমে দলগুলো একে-অপরের বিপক্ষে একবার রাউন্ড-রবিন পদ্ধতিতে খেলতো। তবে, প্রথম-শ্রেণীর মর্যাদা না থাকায় হকস বে খেলতে পারেনি। ১৯৫০-৫১ মৌসুমে সেন্ট্রাল ডিস্ট্রিক্টস ও ১৯৫৬-৫৭ মৌসুমে নর্দার্ন ডিস্ট্রিক্টস এ প্রতিযোগিতায় অন্তর্ভুক্ত হয়। ১৯৭৪-৭৫ মৌসুমে শেল অয়েল প্রতিযোগিতার প্রধান পৃষ্ঠপোষক ছিল। ফলে নতুন ট্রফির প্রবর্তন করা হয়। এ সময়ে খেলাগুলো তিনদিনব্যাপী অনুষ্ঠিত হয়। প্রথম ইনিংসে ওভারের সীমাবদ্ধতা ছিল। পরবর্তী বছরগুলোয় এ পদ্ধতি পরীক্ষামূলকভাবে প্রয়োগ ঘটানো হয়। দ্বিতীয় রাউন্ডে পদ্ধতির সঙ্কোচন ঘটানো হয়, বোনাস পয়েন্টের ব্যবস্থা রাখা হয় ও নক-আউট ফাইনাল হয়। ২০০১-০২ মৌসুমে পূর্বতন পদ্ধতির বিলুপ্তি ঘটানো হয় ও পৃষ্ঠপোষক সংস্থার পরিবর্তন হয়। স্টেট নামে পরিচিত স্টেট ইন্স্যুরেন্স শেল অয়েলের স্থলাভিষিক্ত হয়। প্রতিযোগিতার নাম পুণঃনামাঙ্কিত হয়ে নতুন পৃষ্ঠপোষক সংস্থার নামে পরিচিতি পায়। নিউজিল্যান্ডে রাজনৈতিকভাবে স্টেট পরিভাষা না থাকায় প্রথম-শ্রেণীর ক্রিকেট প্রতিযোগিতা হিসেবে স্টেট চ্যাম্পিয়নশীপ রাখা হয়। স্টেট ইন্স্যুরেন্স তাদের সম্প্রচারস্বত্ত্ব প্রত্যাহার করে নিলে ২০০৯-১০ মৌসুমে প্লাঙ্কেট শীল্ড পুনরায় বহাল হয়। নিউজিল্যান্ড ক্রিকেট জানায় যে, নামের অধিকার আর বিক্রয়যোগ্য নয় ও বাদ-বাকী সময়ে প্লাঙ্কেট শীল্ড নামেই পরিচিতি পাবে। চূড়ান্ত খেলা আয়োজনের প্রথাও বিলুপ্ত করা হয়। এরফলে দ্বৈত রাউন্ড-রবিন প্রতিযোগিতা শেষে শীর্ষস্থানীয় দলের পয়েন্ট সংখ্যা অনুযায়ী প্রতিযোগিতার শিরোপা প্রদান করা হবে। নভেম্বর থেকে এপ্রিলের শুরুর দিক পর্যন্ত প্রত্যেক প্রাদেশিক দল একবার রাউন্ড-রবিন সিরিজের অংশ হিসেবে ৪-দিনের খেলায় একে-অপরের বিপক্ষে প্রতিদ্বন্দ্বিতা করে। প্রতিদিন ৬.৫ ঘণ্টায় ১১২ ওভারের লক্ষ্যমাত্রা খেলার জন্য নির্ধারণ করা হয়। খেলার ফলাফলের উপর পয়েন্ট প্রদানের ব্যবস্থা রাখা হয়। শীর্ষ দুই দল এপ্রিলের শুরুতে ৫-দিনের চূড়ান্ত খেলায় মুখোমুখি হয়। সীমিত ৫০ ওভারের প্রতিযোগিতাটি স্টেট শীল্ড নামে পরিচিত। ডিসেম্বরের শেষদিক থেকে শুরু হয়ে জানুয়ারির শেষদিক পর্যন্ত প্রতিযোগিতাটি চলমান থাকে। সেমি-ফাইনাল ও ফাইনাল খেলা ফেব্রুয়ারির শুরুতে অনুষ্ঠিত হয়। ২০০৬ সালে টুয়েন্টি২০ প্রাদেশিক প্রতিযোগিতার প্রচলন হয়। এক মাসেরও বেশি সময় নিয়ে ফেব্রুয়ারি ও মার্চের শুরুরদিকে চলমান থাকে। শীর্ষ দুই দল চূড়ান্ত খেলায় অবতীর্ণ হয়। এ প্রতিযোগিতাটি স্টেট টুয়েন্টি২০ নামে পরিচিত। মৌসুমের প্রত্যেক খেলা শেষে পয়েন্ট বরাদ্দ করা হয়। চূড়ান্ত খেলা না থাকলে সর্বাধিকসংখ্যক পয়েন্টধারী দল চ্যাম্পিয়ন হবে। ২০১১-১২ মৌসুমের পয়েন্ট পদ্ধতি নিম্নরূপ ছিল: জয়: ১২ পয়েন্ট পরাজয়: ০ পয়েন্ট ড্র: ০ পয়েন্ট টাই: ৬ পয়েন্ট প্রতিযোগিতা শুরু থেকে ১৯২১-২২ মৌসুম পর্যন্ত দাবী নিষ্পত্তিমূলক খেলায় শিরোপাধারী দল: ১৯০৬–০৭ – ক্যান্টারবারি ১৯০৭–০৮ – অকল্যান্ড ১৯০৮–০৯ – অকল্যান্ড ১৯০৯–১০ – অকল্যান্ড ১৯১০–১১ – ক্যান্টারবারি ১৯১১–১২ – অকল্যান্ড ১৯১২–১৩ – ক্যান্টারবারি ১৯১৩–১৪ – ক্যান্টারবারি ১৯১৪–১৫ – ক্যান্টারবারি ১৯১৫–১৮ – প্রথম বিশ্বযুদ্ধের কারণে খেলা হয়নি ১৯১৮–১৯ – ওয়েলিংটন (ডিসেম্বর, ১৯১৮ থেকে জানুয়ারি, ১৯১৯) ও ক্যান্টারবারি (জানুয়ারি, ১৯১৯ থেকে) ১৯১৯–২০ – অকল্যান্ড ১৯২০–২১ – ওয়েলিংটন "Plunket Shield returns as premier domestic first-class trophy"। New Zealand Cricket। ২০ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২০ জুন ২০১০।  "New Zealand bring back Plunket Shield"। Cricinfo.com। ৪ নভেম্বর ২০০৯।  Photograph of the Plunket Shield at Te Ara: The Encyclopedia of New Zealand Plunket Shield at New Zealand Cricket